**ՀԱՅԱՍՏԱՆԻ ԵՎՐՈՊԱԿԱՆ ԿՈՒՍԱԿՑՈՒԹՅԱՆ ՔԱՂԱՔԱԿԱՆ ԾՐԱԳՐԻ ՆԱԽԱԳԾԻ ՀԻՄՆԱԿԱՆ ԴՐՈՒՅԹՆԵՐ**

Հայաստանի Եվրոպական կուսակցության (ՀԵԿ) հիմնական նպատակն է նպաստել Հայաստանի Հանրապետության՝ որպես ազատ, անկախ, ժողովրդավարական, իրավական պետություն կայացմանը՝ այդ թվում Եվրոպական Միությանը և Հյուսիս-Ատլանտյան դաշինքի կազմակերպությանը Հայաստանի անդամակցության միջոցով: Հայաստանի անդամակցումը ԵՄ-ին և Հյուսիս-Ատլանտյան դաշինքի կազմակեպությանը միջանկյալ նպատակ են ու միջոց ազգային ու պետական գերխնդիրը լուծելու համար՝ անկախ, ժողովրդավարական, հզոր ու բարգավաճ պետության կառուցումը:

Մենք գտնում ենք, որ իրական ապասովետականացման և հասարակական ինքնամաքրման համար անհրաժեշտ է արևմտամետ քաղաքական ու հասարակական բևեռի ստեղծումն ու ժողովրդավարական ազատական գաղափարների տարածումը հանրության շրջանում:

ՀԵԿ-ը իր առաջնահերթ նպատակն է համարում ոչ այնքան երկրում իշխանության հասնելը, որքան եվրոպական քաղաքակրթության արժեքների տարածումն ու հաստատումը, որոնք են՝ մարդու իրավունքներն ու ազգերի ինքնորոշումը, օրենքի գերակայությունն ու քաղաքացիների իրավահավասարությունը, ժողովրդավարությունն ու ազատ ընտրությունները, սոցիալական արդարությունն ու անձի պաշտպանվածությունը, քաղաքական ու տնտեսական ազատություններն և ցանկացած խտրականության բացառումը: Քանզի այս դրույթներն արտացոլված ու հռչակված են ՀՀ Սահմանադրության մեջ, ուստի ՀԵԿ գործունեությունը նախևառաջ ուղղված է ՀՀ Սահմանադրության լիարժեք կատարմանն ու իրագործմանը:

ՀԵԿ-ը տեսնում է իր առաքելությունը հետևյալ առաջնահերթ միջոցառումների կազմակերպման և իրագործման մեջ:

1. Հայաստանում ազատ ու արդար խորհրդարանական ընտրությունների անցկացում:
2. ՀՀ եվրոասոցիացման գործընթացի անհապահ վերսկսում:
3. Իշխանության գործադիր, օրենսդիր և դատական ճյուղերի արդյունավետ բաժանման ապահովում:
4. Հայաստանի քաղաքական, իրավական և մշակութային ապասովետականացման իրականացում:
5. ՀՀ միջազգային պայմանագրերի՝ օրենսդրությանը և պետական ու ազգային գերագույն շահերին համապատասխանելիության վերանայում և ապահովում:
6. ԵԱՏՄ և ՀԱՊԿ կազմից Հայաստանի դուրս գալու, ռուսական 102-րդ ռազմակայանի գործունեությունը դադարեցնելու խնդիրների լուծում:
7. Լյուստրացիայի իրականացում:
8. Իրավապահ համակարգի, ԱԳՆ, մաքսային ու հարկային մարմիններում արմատական փոփոխությունների և շարքերի մաքրման գործընթացի իրագործում:
9. Հատուկ պատրաստված և արագ արձագանքման մշտական պրոֆեսիոնալ բանակային ստորաբաժումների թվի և որակի ավելացում՝ հաշվին՝ պարտադիր զինվորական ծառայության կրճատմամբ
10. Շվեյցարական և իսրայելական օրինակով՝ մշտական ու համընդհանուր զինված պահեստազորի համակարգի ներմուծում:
11. Հանրային հեռուստատեսության և ռադիոյի լրատվական քաղաքականության և գործունեության սկզբունքների վերանայում՝ օրինականության, ժողովրդավարության, խոսքի ազատության, ազգային մշակույթի և մասնագիտական միջազգային չափանիշների հիմքերով:
12. ՀՀ տարածքում ռուսական հեռուստատեսության հեռարձակման և առանց հայերեն թարգմանության օտարալեզու հեռուստահաղորդումների տարածման դադարեցում:
13. Գործադիր իշխանության՝ կառավարության կազմի և դերի կտրուկ նվազեցումը:
14. Պետության, ազգի կամ համայնքների համար կարևոր խնդիրներով որոշումների ընդունում հանրաքվեների միջոցով:
15. Համաչափ զարգացման նպատակով պարբերաբար տեղափոխել պետական առանցքային կառույցները Երևանից դեպի տարբեր մարզեր՝ յուրաքանչյուր անգամ տասը տարի ժամկետով:
16. Աղետի գոտու և սահմանամերձ բնակավայրերի առաջնահերթ զարգացում:
17. Երևանում շինարարության նվազեցում և մարզերում կառուցապատման քաջալերում:
18. Հանրային տարածքների և ծառայությունների հարմարեցում սահմանափակ հնարավորություններով անձանց համար:
19. Ջրային և այլ բնական պաշարների տնտեսական օգտագործման կրճատում՝ դրանց պահպանման նպատակով:
20. Ջրային պաշարների զարգացում:
21. Հայաստանի անտառապատման իրագործում:
22. Այլընտրանքային էներգետիկայի զարգացում
23. Աղբի վերամշակման ծրագրերի իրականացում:
24. Ազգային ավիացիայի զարգացում:
25. Երևանի մետրոպոլիտենի ընդլայնում:
26. Բնական պաշարների օգտագործման եկամուտների 5 տոկոսի կուտակում քաղաքացիների հատուկ կուտակային հաշիվներին՝ կրթական, առողջապահական և այլ կենսական նպատակների համար:
27. Աջակցություն ՓՄՁ-ների՝ հարկային արտոնությունների, դրամաշնորհների, ֆինանսների հասենելիության բարձրացման միջոցով:
28. Անցում ֆիսկալ վերահսկողությունից և ճնշումներից դեպի մասնագիտական խորհրդատվության և հարկային արտոնությունների կամ սահմանափակումների ճկուն քաղաքականություն:
29. Անկախ ՝ պետական և հասարակական հանձնաժողովների ստեղծում՝ խոշոր սեփականաշնորհումների օրիկանությունը, օգտագործման արդյունավետությունը և գործունեության նպատակահարմարությունը ուսումնասիրելու և գնահատելու համար:
30. Առաջնահերթ աջակցություն տեղական հումքով աշխատող արտադրություններին, ներառական ձեռնարկություններին, էկոլոգիապես մաքուր սննդի և բարձր տեխնոլոգիաների արտադրությանը:
31. Արևելյան գործընկերության երկրների և Իրանի հետ բարիդրացիական հարաբերությունների կառուցում:
32. Հայաստանի ներառում տարածաշրջանային ճանապարհային հանգույցների մեջ:
33. Ռուսաստանի հետ իրավահավասար և փոխշահավետ հարաբերությունների ձևավորում:
34. Արտերկրում ՀՀ դիվանագիտական ներկայացուցչությունների կրճատում ու արդյունավետության բարձրացում:
35. Հայրենադարձությանը ու ներգաղթին նպաստող ծրագրերի իրականացում:
36. Հայաստանի և Սփյուռքի դպրոցական և ուսանողական երիտասարդության համար համատեղ ուսումնական և փոխանակման ծրագրերի իրականացում:
37. Հայաստանի մշակույթի և Սփյուռքում մշակութային հայապահպան գործունեության ծավալում:
38. Դպրոցների զարգացում որպես մշակույթի պահպանման ու զարգացման հիմնական կենտրոն: